Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 189

a) Üzenetek Az átlagpolgár a legkülönbözõbb forrásokból értesülhet Magyarország EU-csatlakozás iránti szándékáról, a lépésekrõl, a tennivalókról. A csatlakozási tárgyalásokról a Külügyminisztériumtól, a szükséges felkészülés egyes követelményeirõl a szakmai-érdekképviseleti vagy civil szervezetektõl, a lehetõségekrõl pedig lehet, hogy éppen valamelyik családtagtól kapott információ játssza a legfontosabb szerepet. A média kiemelt szerepet játszott már eddig is és játszik várhatóan a jövõben is a fontos információ eljuttatásában, értelmezésében. A most kialakuló struktúra értelmében a kormányzat és az EU Kommunikációs Közalapítvány feladata lesz, hogy a magyarországi média számára a szükséges információt eljuttassa. Arra kell törekedni, hogy az aktív kommunikációban részt vevõ többi szereplõ (pl. önkormányzatok, szakmai szervezetek stb.) is ebben az üzenetrendszerben gondolkodjon. Természetesen ehhez a többi szervezet — saját érdekei alapján és hitelessége érdekében — hozzá kell tegye saját üzeneteit. Kell azonban lenniük olyan közösen elfogadott üzeneteknek, amelyeknek minden hangsúlyos kommunikáció során visszaköszönnek. Ezek az üzenetek csak ebben az esetben képesek egymást erõsíteni, egymásra épülni. Ezek az általános üzenetek a IV. fejezetben kerültek megfogalmazásra. A kommunikáció teljes idõszakában végigvonuló alapüzenetek mellett elképzelhetõ, hogy bizonyos idõszakokra bontva, az egyes szakaszok kommunikációs céljainak megfelelõen létezzen egy, a fõ üzeneteket támogató kiegészítõ hangsúly is. Ez hatékonyan ismét csak akkor képes mûködni, ha kommunikációjában szerepet vállalnak multiplikátorként mûködõ más intézmények és szervezetek is. Ennek hatékony mûködtetéséhez szükség van a kommunikáció hatásainak rendszeres felmérésére, monitorozásra és ez alapján a követendõ kiegészítõ üzenetek megfogalmazására.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes